b'\n_START_ARTICLE_\nAjinomoto\n_START_SECTION_\nPerbalahan\n_START_PARAGRAPH_\nPada awal tahun 2001, Ajinomoto terbabit dalam sebuah skandal di Indonesia yang mempunyai sebahagian besar orang Islam apabila syarikat itu didapati menggunakan sejenis enzim berasaskan daging babi untuk pengeluaran MSG. pengiklanan syarikat di sesetengah negara yang berbunyi: "Daripada bahan apakah Ajinomoto diperbuat?" Pada tahun 1917, sebuah khabar angin mengatakan bahawa Ajinomoto diperbuat daripada ular, tetapi ini ternyata tidak benar. Kini syarikat itu telah menukar menggunakan enzim yang dihasilkan dari kacang soya.\n_START_SECTION_\nPengkomplotan penetapan harga lisina\n_START_PARAGRAPH_\nAjinomoto merupakan salah satu ahli kartel penetapan harga lisina pada pertengahan dekad 1990-an. Bersama-sama dengan Kyowa Hakko Kogyo, dan Sewon America Inc., Ajinomoto menyelesaikan perkara ini dengan Bahagian Antitrust Jabatan Keadilan Amerika Syarikat pada September 1996. Setiap syarikat dan seorang eksekutif daripada syarikat masing-masing mengaku salah sebagai sebahagian persetujuan rayuan untuk membantu penyiasatan lanjut. Kerjasama mereka menghasilkan penyelesaian dengan Archer Daniels Midland pada Oktober 1996 sebanyak AS$100 juta yang merupakan denda antitrust yang tertinggi ketika itu. Kartel tersebut dapat meningkatkan harga lisina sebanyak 70% dalam tempoh kerjasama sembilan bulan yang pertama.'